Όσοι είχαν εξισλαμιστεί παλαιότερα απέκτησαν (κατά τον ιστορικό της Επανάστασης Iω. Φιλήμονα), Τουρκική συνείδηση, σ’ αντίθεση μ’ αυτούς που εξισλαμίστηκαν στις αρχές του 19ου αιώνα. Την περίοδο αυτή μαρτύρησαν στην Πελοπόννησο οι περισσότεροι νεομάρτυρες. Tο μαρτύριό τους συνιστά το πιο αντιπροσωπευτικό παράδειγμα της πάλης για τη διατήρηση της θρησκευτικής και εθνικής ταυτότητας και ταυτόχρονα ενδυνάμωσε το φρόνημα των συμπατριωτών τους.